open-index/open-wikipedia-markdown huggingface dataset:
যাইনুদ্দিন আল-ইরাকি

**হাফিয যাইনুদ্দিন আব্দুর রহিম আল-ইরাকি** (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিষ্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তার ছাত্রদের মধ্যে ইবনে হাজার আল-আসক্বালানি উল্লেখযোগ্য।

## অবদান
তার রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন। 
তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকি” নামে পরিচিত।

## মৃত্যু
যাইনুদ্দিন আল-ইরাকি ৭৮ বৎসর বয়সে ১৪০৩ খ্রিষ্টাব্দে মৃত্যুবরণ করেন।

## তথ্যসূত্র

বিষয়শ্রেণী:১৩২৫-এ জন্ম
বিষয়শ্রেণী:১৪০৩-এ মৃত্যু
বিষয়শ্রেণী:মুহাদ্দিস
বিষয়শ্রেণী:মুসলিম সংস্কারক
বিষয়শ্রেণী:সুন্নি ইসলামের পণ্ডিত
বিষয়শ্রেণী:শাফিঈ ব্যক্তি
বিষয়শ্রেণী:মুজাদ্দিদ
বিষয়শ্রেণী:সুন্নি মুসলিম পণ্ডিত
বিষয়শ্রেণী:১৪শ শতাব্দীর ইসলামের মুসলিম পণ্ডিত
বিষয়শ্রেণী:১৪শ শতাব্দীর আইনজ্ঞ
পাঞ্জাবী দিনপঞ্জিকা

**পাঞ্জাবি **দিনপঞ্জিকা**,** বিক্রমী দিনপঞ্জিকার উপর ভিত্তি করে তৈরী, যা ৫৭ খ্রিষ্টপূর্বে , রাজা বিক্রমাদিত্যের সময়ে শুরু। দিনপঞ্জিকাটিতে বিক্রমী দিনপঞ্জিকার, সৌর ভিত্তিক পদ্ধতি ব্যবহার হয় এবং এটিতে বৈশাখের প্রথম দিন, পাঞ্জাবি নতুন বছর, বৈশাখী হিসাবে পালিত হয় ।

## পাঞ্জাবী মাস (সৌর)

## পাঞ্জাবী চান্দ্র পঞ্জিকা
চান্দ্র ভিত্তিক পঞ্জিকা শুরু হয় চৈত থেকে। এই মাসের প্রথম দিনে অবশ্য নতুন চান্দ্র বছরেের আরম্ভ  নয়, যেহেতু নতুন চান্দ্র বছর শুরু হয় চৈত্রের প্রতিপদ থেকে(অমাবস্যার পরের দিন)। পাঞ্জাবি চান্দ্র মাসের শুরু হয়, পূর্ণিমার পর দিন থেকে এবং পরবর্তী পূর্নিমায় শেষ হয়। সে অনুসারে, চৈত্র মাসটি দুই বছরের মধ্যে বিভক্ত হয়, সেজন্য অমাবস্যা পর্যন্ত দুই সপ্তাহ, আগের বছরের মধ্যে ধরা হয় এবং অমাবস্যার পর দিন থেকে দুই সপ্তাহ আগামী বছরের মধ্যে পড়ে। যদিও চান্দ্র বছর, চৈত দিয়ে শুরু হয়, তবে **চৈত নববর্ষ,** ** সরকারী পাঞ্জাবি নববর্ষ** নয়। কিন্তু, পাঞ্জাবি লোক-কবিতা, **বরাহ মাহা**, এই মাসেেই, চান্দ্র বছরের শুরু করে থাকে। পাঞ্জাবী দিনপঞ্জিকার, চান্দ্র দৃষ্টিভঙ্গি অনেক পাঞ্জাবি উৎসবেের সময় নির্ধারণ করে।

২১০৪/২০১৫র জন্য, চান্দ্র দিনপঞ্জিকা সচিত্র:একটি উদাহরণ হিসাবে।

## পাঞ্জাবি উৎসব

## পাঞ্জাবি লোক ধর্ম: উৎসব

## পাঞ্জাবী দিন

## তথ্যসূত্র

বিষয়শ্রেণী:পাঞ্জাব (ভারত)
বিষয়শ্রেণী:পাঞ্জাবি সংস্কৃতি
বিষয়শ্রেণী:সৌরচান্দ্রিক বর্ষপঞ্জি
খান বাহাদুর আবদুল মোমেন

খান বাহাদুর **আবদুল মোমেন** (২৪ জুন ১৮৭৬- ১৮ জুন ১৯৪৬) ছিলেন বেঙ্গল সিভিল সার্ভিসের সদস্য, বিশ শতকের সার্ভে এন্ড সেটেলমেন্ট অপারেশনের অন্যতম প্রধান সেটেলমেন্ট অফিসার এবং রাজনীতিবিদ।

## প্রারম্ভিক জীবন
আবদুল মোমেন ১৮৭৬ সালের ২৪ জুন বেঙ্গল প্রেসিডেন্সির বর্ধমান জেলার কাশীয়ারা গ্রামে (বর্তমান কাসেমনগর) জন্মগ্রহণ করেন। তিনি ছিলেন নওয়াব আবদুল জব্বারের দ্বিতীয় পুত্র এবং ইস্ট ইন্ডিয়া কোম্পানির বিচারবিভাগের প্রধান সদর আমিন আলি আসগরের নাতি। ১৮৯৬ সালে তিনি প্রেসিডেন্সি কলেজ থেকে বি.এ. পাস করেন।

## কর্মজীবন
আবদুল মোমেন ১৮৯৭ সালে বেঙ্গল সিভিল সার্ভিসে সাব ডেপটি কালেক্টর হিসেবে যোগ দেন। ১৯০৬ সালে তিনি ডেপুটি কালেক্টর হিসেবে পদোন্নতি পান। চট্টগ্রাম অস্ত্রাগার লুন্ঠনের সময় তিনি চট্টগ্রামের বিভাগীয় কমিশনার ছিলেন।

সমসাময়িক মুসলিমদের শিক্ষাব্যবস্থা সংস্কারে তিনি গুরুত্বপূর্ণ ভূমিকা রেখেছেন। অবসর গ্রহণের পর তিনি কলকাতা ইম্প্রুভমেন্ট ট্রাস্টের চেয়ারম্যান নিযুক্ত হন। ১৯৩১ সালে তিনি মুসলিম শিক্ষা কমিশন কমিটির চেয়ারম্যান নিযুক্ত হন এবং এই কমিশন পরবর্তীকালে মোমেন কমিশন নামে পরিচিতি পায়। কমিশনের অন্যান্য সদস্যরা ছিলেন আজিজুল হক, তমিজউদ্দিন খান, খান বাহাদুর আফাজউদ্দিন আহমেদ এবং আবুল কাসেম।

আবদুল মোমেন ওয়াকফ ব্যবস্থা সংস্কার ও বিধিবদ্ধকরণের সমর্থক ছিলেন। তার প্রচেষ্টায় ১৯৩৪ সালে ওয়াকফ আইন বিধিবদ্ধ হয় এবং ১৯৩৬ সালে বেঙ্গল ওয়াকাফ বোর্ড প্রতিষ্ঠিত হয়। মুসলিম বীমা উদ্যোক্তাদের মধ্যে তিনি প্রথমদিককার অন্যতম উদ্যোক্তা। তিনি আর্যস্থান বীমা কোম্পানির তহবিল গঠনে সক্রিয় ভূমিকা রেখেচনে।

তিনি বাংলার ভূমি ব্যবস্থা নিয়ে আগ্রহী ছিলেন এবং এই বিষয়ে একজন বিশেষজ্ঞ ছিলেন। তার জ্ঞানের কারণে তিনি যশোর জেলার সার্ভে এন্ড সেটেলমেন্টের প্রধান অফিসার নিয়োগ পেয়েছিলেন। ১৯৪৭ সাল পর্যন্ত সেটেলমেন্ট অফিসারের পদটি ব্রিটিশদের জন্য সংরক্ষিত হলেও তার ক্ষেত্রে ব্যতিক্রম দেখা দেয়। তার প্রণীত *ফাইনাল রিপোর্ট অন সার্ভে এন্ড সেটেলমেন্ট অপারেশন্স ইন দ্য যশোর ডিস্ট্রিক্ট ১৯২০-১৯২৪*-এ ইনি জেলার ভূমির প্রজাস্বত্ত্ব এবং আর্থিক বিষয়াদির ক্ষেত্রে উল্লেখযোগ্য অবদান রেখেছেন। তার জরিপে ভূমির স্বত্ব আরোপ, মধ্যস্বত্বভোগী, রায়তদের অধিকার এবং অবস্থা, হাট-বাজার, জনসংখ্যা, সকল শ্রেণীর অর্থব্যবস্থা অন্তর্ভুক্ত ছিল।

## রাজনীতি
১৯২৯ সালে নিখিল বঙ্গ প্রজা সমিতি গঠিত হওয়ার পর তিনি দলের পাঁচজন সহসভাপতির অন্যতম হন। ১৯৩৪ সালে সভাপতি স্যার আবদুর রহিম ভারতীয় আইন সভার স্পিকার নির্বাচিত হওয়ার কারণে সভাপতির পদ থেকে ইস্তফা দেন। এসময় সভাপতির পদ নিয়ে সৃষ্ট জটিলতা নিরসনের উদ্দেশ্যে সিদ্ধান্ত হয় যে সাবেক সভাপতিই নতুন সভাপতিকে নির্বাচন করবেন। স্যার আবদুর রহিম এসময় আবদুল মোমেনকে মনোনয়ন দিলেও পরের বছর ১৯৩৫ সালে ময়মনসিংহে অনুষ্ঠিত দলের বার্ষিক সম্মেলনে এ. কে. ফজলুল হক নিজেকে সভাপতি ঘোষণা করেন।

## সম্মাননা
ব্রিটিশ সরকার তাকে *খান বাহাদুর* এবং *সিআইই* খেতাব প্রদান করে।

## মৃত্যু
আবদুল মোমেন ১৯৪৬ সালের ১৮ জুন মৃত্যুবরণ করেন।

## তথ্যসূত্র

বিষয়শ্রেণী:১৮৭৬-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:পূর্ব বর্ধমান জেলার ব্যক্তি
হালা আল তুর্ক

**হালা আল তুর্ক** (; ) হচ্ছে একজন বাহরাইনি গায়িকা। তার পিতা "মুহাম্মদ আল তুর্ক" মূলতঃ জর্ডানি। তার মা "মনা সাবের" বংশের দিক থেকে সিরীয়। হালা ২০০৯ সাল থেকে জনসম্মুখে গান গেয়ে আসছেন।

## ব্যক্তিগত জীবন
হালা আল তুর্ক (জন্ম: ১৫ই মে ২০০২) বাহরাইনের সঙ্গীত প্রযোজক মোহাম্মদ আল তুর্ক ও মনা সাবেরের পরিবারে জন্মগ্রহণ করেন। তিনি প্রায় চার বা পাঁচ বছর বয়সে তার পরিবারের জন্য গান গাওয়ার কথা মনে রেখেছেন এবং বলেছেন যে, তিনি চার বছর বয়সে গান গাওয়ার প্রতি তার ভালবাসা আবিষ্কার করেছিলেন। তার বাবা-মা পৃথক হয়ে যাওয়ার পর তিনি মায়ের সাথে চলে যান, কিন্তু পরবর্তীকালে তার মায়ের বিরুদ্ধে "অর্থ আত্মসাত" করার অভিযোগ নিয়ে বাবার কাছে ফিরে আসেন। সোশ্যাল মিডিয়ায় বিষয়টি নিয়ে নেতিবাচক প্রতিক্রিয়া শুরু হলে তার পারিবারিক উকিল মুহাম্মদ আল জসিম পরিষ্কার করেছেন, তার বয়স কম হওয়ায় তার মায়ের বিরুদ্ধে তিনি মামলা করেননি। তবে তার বাবা মামলাটি করেছেন ও মামলায় জয়ী হয়েছেন। এই ঘটনার পর বাহরাইনের একটি শরীয়া আদালত হালা ও তার ভাইয়ের জিম্মাদারী তার পিতার কাছে সমর্পণ করে।

## পেশাজীবন
হালা আল তুর্ক ২০১১ সালে আরবীয় টিভি চ্যানেল এম.বি.সি ৪ কর্তৃক অ্যারাবস গট ট্যালেন্ট এর জন্য নির্বাচিতা হয়ে বিপুল জনপ্রিয়তা অর্জন করেন। পরবর্তীকালে প্ল্যাটিনাম রেকর্ডসে অংশগ্রহণ করেন।

তার গাওয়া ২০১৫ সালের গান "লিভ ইন দ্য মোমেন্ট (Live In The Moment)"- এর দর্শকসংখ্যা মাত্র তিনমাসে ১৫ মিলিয়নে দাড়ায় । তার বক্তব্য, "*এটা তার ক্যারিয়ারে এইপর্যন্ত সর্ববৃহৎ কৃতিত্ব। * ২০১৫ সালেই তিনি ইরানি ব্যাংকিং প্রকল্পের স্পন্সরকৃত "আল-তুর্ক প্রোডাকশন"-এ যোগ দেন।

তার গান *নামী * এবং * জা'আল ক্বামার*  () একটি গান হিসেবে প্রযোজিত হয়, যদিও পারতপক্ষে এই দুটি গান আলাদা। ২০১৯ সালে তিনি নিকেলোডিয়ন কিডস চয়েস এওয়ার্ডে "প্রিয় নারী শিল্পী" পুরস্কারটি জেতেন।
## গান

## আরও দেখুন
* দিমা বাশার
* বাহরাইনী সংস্কৃতি

## তথ্যসূত্র

## বহিঃসংযোগ
* 
* 

বিষয়শ্রেণী:২০০২-এ জন্ম
বিষয়শ্রেণী:আরব গায়িকা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাহরাইনি গায়িকা
বিষয়শ্রেণী:বাহরাইনি চলচ্চিত্র অভিনেত্রী
বিষয়শ্রেণী:ইংরেজি ভাষার সঙ্গীতশিল্পী
অলিম্পিকে নেদারল্যান্ডস এন্টিলস

**[[নেদারল্যান্ডস এন্টিলস]]** ১৯৫২ সাল থেকে ২০০৮ সাল পর্যন্ত অলিম্পিক গেমসে অংশগ্রহণ করেছে। এর মধ্যে ১৯৫৬ সালে নেদারল্যান্ডস এর সমর্থনে এবং ১৯৮০ সালে যুক্তরাষ্ট্রের নেতৃত্বে গ্রীষ্মকালীন অলিম্পিক বয়কট করেছিল। শীতকালীন অলিম্পিকে নেদারল্যান্ড এন্টিলস শুধু মাত্র ১৯৮৮ ও ১৯৯২ গেমসে অংশগ্রহণ করেছে।

নেদারল্যান্ডসে জাতীয় অলিম্পিক কমিটি ১৯৩১ সালে গঠিত হয় এবং আন্তর্জাতিক অলিম্পিক কমিটি কর্তৃক ১৯৫০ সালে স্বীকৃত হয় এবং ২০১০ সালে নেদারল্যান্ড এন্টিলস বিলুপ্ত করলে ২০১১ সালে স্বীকৃতি বাতিল করে। ২০১২ গ্রীষ্মকালীন অলিম্পিকে ৫জন ক্রীড়াবিদ অলিম্পিক পতাকা নিয়ে স্বাধীন অলিম্পিয়ান হিসাবে অংশগ্রহণ করেছিল।

## ইতিহাস
### অংশগ্রহণকারী অঞ্চল

*  (১৯৮৬ পর্যন্ত)
* 
* 
* 
* 
* 

## পদক তালিকা

### গেমস অনুযায়ী পদক

### ক্রীড়া অনুযায়ী পদক

## আরও দেখুন
* অলিম্পিকে আরুবা
* শীতকালীন অলিম্পিকে ক্রান্তীয় জাতিসমূহ

## তথ্যসূত্র

## বহিঃসংযোগ
* 
* 
*
মাগুরা সরকারি বালিকা উচ্চ বিদ্যালয়

**মাগুরা সরকারি বালিকা উচ্চ বিদ্যালয়** বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান।

## ইতিহাস
মাগুরা জেলার প্রথম শিক্ষা প্রতিষ্ঠান হিসেবে মাগুরা ইংরেজি উচ্চ বিদ্যালয় (বর্তমান মাগুরা সরকারি উচ্চ বিদ্যালয়) ১৮৫৪ সালে প্রতিষ্ঠিত হয়। যেখানে আলাদাভাবে লিঙ্গ নির্ধারণ করা হয়নি। এতদ্ব্যতীত নারীদের জন্য আলাদা একটি শিক্ষা প্রতিষ্ঠানের তাগিদ থেকে ১৯০৩ সালে বিদ্যালয়ের অন্যতম প্রতিষ্ঠাতা বাবু নিবারণ চন্দ্র চক্রবতীর স্ত্রীর নামানুসারে মহালাকসি বালিকা উচ্চ বিদ্যালয় নামে প্রতিষ্ঠিত হয়।১৯৪৮ সালে বিদ্যালয়টি মধ্য ইংরেজি (এম, ই) স্কুলে এবং ১৯৫৪ সালে পূর্ণাঙ্গ উচ্চ বিদ্যালয়ে উন্নীত হয়ে মাগুরা বালিকা উচ্চ বিদ্যালয় নামে নামাকৃত হয়। ১৯৭০ সালে বিদ্যালয়টি সরকারিকরণ করা হয় তখন হতে এটির নামকরণ করা হয় মাগুরা সরকারি উচ্চ বালিকা বিদ্যালয়।

## অবকাঠামো
১.৭৫ একর জমির উপর ২২ কক্ষ বিশিষ্ট দ্বিতল ভবন ও প্রধান শিক্ষয়িত্রীর একতলা বাস ভবন নিয়ে বিদ্যালটির অবস্থান। মোট শ্রেণিকক্ষ রয়েছে ১৬টি।এছাড়া,অফিস কক্ষ রয়েছে ৩টি, গবেষণাগার ২টি, লাইব্রেরি ১টি, মসজিদ ১টি, খেলার মাঠ ১টি এবং পুকুর রয়েছে ১টি।

## শিক্ষা কার্যক্রম
বর্তমানে স্কুলে ছাত্রীসংখ্যা প্রায় ১২৮০ এবং শিক্ষক-শিক্ষিকার সংখ্যা ৪২। ষষ্ঠ শ্রেণি থেকে দশম শ্রেণি পর্যন্ত মোট ৫টি শ্রেণিতে শাখা রয়েছে ১০টি। নবম ও দশম শ্রেণিতে চালু আছে বিজ্ঞান , মানবিক ও ব্যবসায় শিক্ষা শাখা।

## সহ-শিক্ষা কার্যক্রম
বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রোগ্রামে অংশগ্রহণ করে স্কুলটি সুনাম অর্জন করেছে। এছাড়া ২০১২ সাল থেকে অন্বেষা নামে একটি নিয়মিত সাহিত্য বার্ষিকী প্রকাশ করে আসছে।

## অবদান
বিদ্যালয়টি প্রতিষ্ঠা থেকেই নারি শিক্ষার প্রসারের কাজ করে চলছে। পাবলিক পরীক্ষায় এটি বরাবরই জেলা পর্যায়ে ১ম অথবা ২য় স্থান অধিকার করে আসছে।

## আরও দেখুন
* মাগুরা সরকারি উচ্চ বিদ্যালয়
* বাংলাদেশের বিদ্যালয়সমূহের তালিকা

## তথ্যসূত্র

## বহিঃসংযোগ

বিষয়শ্রেণী:১৯০৩-এ প্রতিষ্ঠিত
বিষয়শ্রেণী:মাগুরা জেলার বিদ্যালয়
বিষয়শ্রেণী:মাগুরা জেলা
ইবনে হিব্বান

**আবু হাতিম মুহাম্মদ ইবনে ফয়সাল আল-তামিমি আল-দারিমি আল-বুস্তি** (মৃত্যুঃ ৯৬৫ খ্রিষ্টাব্দ) একজন বিখ্যাত মুসলিম পণ্ডিত, মুহাদ্দিস, ইতিহাসবেত্তা এবং বহুগ্রন্থের লেখক ছিলেন। তিনি “খোরাসানের শাইখ” নামে পরিচিত।

## জন্ম ও শিক্ষাজীবন
ইবনে হিব্বান ৮৮৩ খ্রিষ্টাব্দে আফগানিস্তানের সিস্তানে জন্মগ্রহণ করেন। তিনি তৎকালীন কালের বিখ্যাত বিজ্ঞানীদের কাছে জ্ঞান অর্জন করেন। তার শিক্ষকদের মধ্যে উল্লেখযোগ্য কয়েকজন হলেনঃ আল-নাসাই’, আল-হাসান ইবনে সুফিয়ান, আবু ইয়ালা আল-মসুলি, হুসায়েন ইবনে ইদ্রিস আল-হারাভি, আবু খলিফা আল-জামহি, ইমরান ইবনে মুসা ইবন মাদঝাশি, আহমাদ ইবনে হাসান আল-সুফি, জাফর ইবনে আহমাদ আল-দিমাশকি, ইবনে খুজাইমাহ প্রমুখ। তার ছাত্রদের মধ্যে মুহাম্মদ ইবনে মানদা, আবু আব্দুল্লাহ আল-হাকিম অন্যতম।

## কর্মজীবন
তিনি সমরকন্দ-এর কাজি হিসেবে দায়িত্ব পালন করেছেন। তিনি ফিকাহ, হাদিস, বিজ্ঞানের মধ্যে জ্যোতির্বিজ্ঞান, চিকিৎসাবিজ্ঞান-সহ বহু বিদ্যার বিশেষজ্ঞ ছিলেন।

### লিখিত বইসমূহ

* *কিতাব আল সাহাবা (৫ খণ্ড)*
* *কিতাব আল তাবেয়ুন (১২ খণ্ড)*
* *কিতাব আল আত তাবেয়ীন (১৫ খণ্ড)*
* *কিতাব তাবা আত-তাবা (১৭ খণ্ড)*
* *কিতাব আলা আল-হাওয়াম (১০ খণ্ড)*
* *কিতাব আল রিহলা (২ খণ্ড)*
* *কিতাব আল ফাসল বায়না আখ-বারনা ওয়া হাদ্দানা*
* *তারিখ আল সিকাত*
* *ইলাল ওয়া আওহাম আল মুআরিরিখিন*
* *ইলাল মানাকিব আয-যুহরী (২০ খণ্ড)*
* *ইলাল হাদিস মালিক (১০ খণ্ড)*
* *ইলাল মা আসনাদা আবু হানীফা (১০ খণ্ড)*
* *গরাইব আল কুফেইন (১০ খন্দ)*
* *গরাইব আহল আল বাসরাহ (৮ খণ্ড)*
* *মাওকুল মা রু'ফিয়া*
* *আল মুজাম আলা আল মুদুন*
* *আল হিদায়াহ ইলা আল ইলম আল সুনান*

## মৃত্যু
ইবনে হিব্বান ৩৫৪ হিজরি সনের শাওয়াল মাসের শেষের দিকে মৃত্যুবরণ করেন।

## গ্রন্থপঞ্জি
* 
* 

## তথ্যসূত্র

বিষয়শ্রেণী:৮৮৪-এ জন্ম
বিষয়শ্রেণী:৯৬৫-এ মৃত্যু
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:হাদিস সংকলক
বিষয়শ্রেণী:সুন্নি মুসলিম পণ্ডিত
বিষয়শ্রেণী:শাফিঈ ব্যক্তি
বিষয়শ্রেণী:আশআরি ব্যক্তি
বিষয়শ্রেণী:মুহাদ্দিস
আবুল কাসেম (ভারতের রাজনীতিবিদ)

**আবুল কাসেম** (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ।

## জন্ম ও প্রারম্ভিক জীবন
আবুল কাসেম ১৮৭২ সালের ২ ফেব্রুয়ারি বেঙ্গল প্রেসিডেন্সির বর্ধমান জেলার কাশিয়ারা গ্রামে জন্মগ্রহণ করেন। তার পিতা আবদুল মজিদ সরকারের আবগারি শুল্ক বিভাগের কর্মকর্তা ছিলেন। তার দাদা খান বাহাদুর গোলাম আসগর ছিলেন ইস্ট ইন্ডিয়া কোম্পানির বিচার বিভাগের প্রধান সদর আমিন।

তিনি ১৮৯৪ সালে প্রেসিডেন্সি কলেজ থেকে বিএ পাস করেন।

## রাজনীতি
আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অনুষ্ঠিত হয়। তিনি এই অধিবেশনে কলকাতার প্রতিনিধি ছিলেন।

তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।

কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।

১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।

খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।

আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।

## সাংবাদিকতা
সুরেন্দ্রনাথ ব্যানার্জী‌র *দ্য বেঙ্গলি* পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল *দ্য মোসলমান* প্রকাশ করেন। তিনি পত্রিকার প্রথম সম্পাদক হন। এছাড়াও তিনি *মুসলিম ক্রনিকল*, *মুসলিম আউটলুক* পত্রিকার সাথে যুক্ত ছিলেন। সাপ্তাহিক পত্রিকা *নবযুগ* প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে *প্রোগ্রেস*, *মুসলিম স্ট্যান্ডার্ড* এবং সাপ্তাহিক *মোসলেম বাণী* পত্রিকা।

## সমাজসেবা
বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়।

## মৃত্যু
আবুল কাসেম ১৯৩৬ সালের ১০ অক্টোবর মৃত্যুবরণ করেন।

## তথ্যসূত্র

বিষয়শ্রেণী:১৮৭২-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:পূর্ব বর্ধমান জেলার ব্যক্তি
গুরু রাম দাশ

**গুরু রাম দাশ** ([ɡʊru ɾɑm dɑs]; ১৫৩৪-১৫৮১) ছিলেন শিখধর্মের দশ শিখ গুরুর  চতুর্থ গুরু। ৩০ আগস্ট ১৫৭৪ সালে তিনি শিখ গুরুর পদ পান। ২৪ সেপ্টেম্বর ১৫৩৪ সালে রাম দাশ পাঞ্জাব অঞ্চল, লাহোরের চুনা মান্ডিতে  জন্মগ্রহণ করেন। তার বাবা ছিলেন হরি দাশ ও তার মা অনুপ দেবী( দয়া কৌর)। গুরু অমর দাশের কনিষ্ঠ কন্যা বিবি বানি ছিলেন তার স্ত্রী। তাদের তিন পুত্র ছিল : পৃথ্বী চাঁদ, মহাদেব ও গুরু অর্জন।

গুরু রাম দাশের শ্বশুর ছিলেন গুরু অমর দাশ, যিনি ছিলেন দশ গুরুর তৃতীয় গুরু। 

## অবদান
একজন গুরু হিসাবে, তার অন্যতম প্রধান অবদান ছিল শিখ সমাজের কাঠামো সংগঠিত করা। উপরন্তু, তিনি লাভার রচয়িতা ছিলেন যেটি হচ্ছে শিখ বিবাহের চারটি  মন্ত্র। তিনি রামদাশপুর নগরের পরিকল্পনাকারী এবং স্রষ্টা, যা পরে শিখদের পবিত্র শহর অমৃতসর হয়ে ওঠে। টাং গ্রামের মালিকের কাছ থেকে ৭০০ টাকায় জমি কিনে তিনি ১৫৭৪ সালে নগরটি প্রতিষ্ঠা করেন। এর আগে ১৫৬৪ সালে গুরু রাম দাশ সুলতানবিন্দ গ্রামের কাছাকাছি সন্তোকসর সরোবর নির্মাণের কাজ শুরু করেছিলেন (এক উৎস অনুযায়ী,১৫৭০ সাল)। এই নির্মাণ কার্য ১৫৮৮ সালের আগে শেষ করা সম্ভব হয়নি। ১৫৭৪ সালে, গুরু রাম দাশ তার বাসভবন নির্মাণ করে, সেখানে চলে যান।  সেই সময়ে, এটি **গুরু দা চক** হিসাবে পরিচিত ছিল (পরে, এটি **চক রাম দাশ** হিসাবে পরিচিত হয়ে ওঠে)। অমৃতসরে  গুরুদুয়ারা হরমন্দির সাহিব, যা **<nowiki/>'ঈশ্বরের আবাস**' এছাড়াও** দরবার সাহিব** নামে পরিচিত, তারই পরিকল্পিত।

শিখদের প্রধান গ্রন্থ গুরু গ্রন্থ সাহিব গুরু রাম দাশের রচিত। এতে শিখদের বিভিন্ন শিক্ষামূলক ৬৮৮টি স্তবগান আছে।
; এর মধ্যে ৩০৫ পৃষ্ঠাটি নিম্নরূপ।
*— সাধু সন্ত এবং পুণ্য স্নানেের ওপর গুরু রাম দাশের বানী। *

এছাড়াও  গুরুর *বানীগুলি,*   নানকশাহী দিনপঞ্জিকা এবং দৈনিক শিখদের প্রার্থনা, কীর্ত্তন সোহিলার অংশ।

## আনন্দ কারজ: শিখ বিয়ের অনুষ্ঠান
প্রচলিত শিখ বিয়ের অনুষ্ঠান, যেটি আনন্দ কারজ হিসাবে পরিচিত, সেটি গুরু রাম দাস  রচিত চার-স্তবকেের স্তবগান  কেন্দ্র করে অনুষ্ঠিত হয়। বিয়ের অনুষ্ঠানে নব দম্পতি  গুরু রাম দাসের স্তবকগুলির একটি করে লাবাস্তবক পড়েন এবং গুরু গ্রন্থ সাহিবকে কেন্দ্র করে একটি করে পাক ঘুরতে থাকেন। প্রথম পাকটি, বিবাহ বন্ধনে আবদ্ধ হয়ে, গৃহস্থ জীবনে প্রবেশ করার জন্য। দ্বিতীয় পাকে ঈশ্বরের ইচ্ছায় দুটি প্রাণের মিলন বর্নিত হয়। তৃতীয় পাকে, নবদম্পতিকে সবচেয়ে সৌভাগ্যবান  হিসাবে বর্ণনা করা হয়, যেহেতু তারা গুরুর সান্নিধ্যে, ঈশ্বরের প্রার্থনা করেছেন। চতুর্থ পাকে, বর্নিত হয় যে  দম্পতিরা তাদের ইচ্ছা অনুসারে একে অপরকে পেয়েছেন এবং অভিনন্দিত হয়েছেন।

## 'লাভান'
লাভান,  গুরু রাম দাস রচিত, একটি সুন্দর বানী, যার দ্বারা শিখ দম্পতিকে বিবাহ করার অর্থ বোঝানো হয়। কার্যকরভাবে গুরু, শিখ বিবাহকে একটি আধ্যাত্মিক মিলন হিসাবে, সংজ্ঞায়িত করেন, এই দু লাইনে: "যারা নিছক একসঙ্গে বসবাস করে, তাদের স্বামী ও স্ত্রী, বলা যায় না, তাদের একা বলা যায়, বরঞ্চ  যারা এক আত্মা দুই দেহ, তাদের স্বামী ও স্ত্রী, বলা যায়।"

## মৃত্যু
গুরু রাম দাস  ১ সেপ্টেম্বর ১৫৮১ সালে, পাঞ্জাব অঞ্চলের  অমৃতসর শহরে মারা যান।

## তথ্যসূত্র

## বহিঃসংযোগ

বিষয়শ্রেণী:১৫৩৪-এ জন্ম
বিষয়শ্রেণী:১৫৮১-এ মৃত্যু
বিষয়শ্রেণী:পাঞ্জাবি ব্যক্তি
বিষয়শ্রেণী:শিখ গুরু
গনোরিয়া

**গনোরিয়া**() বা **প্রমেহ রোগ**  হচ্ছে একটি যৌনবাহিত রোগ। *Neisseria gonorrhoeae* (নিশেরিয়া গনোরি) নামক এক ধরনের ব্যাকটেরিয়া এই রোগের জন্য দায়ী।  পুরুষের ক্ষেত্রে সাধারণত প্রস্রাবের সময় জ্বালাপোড়া (ডিজইউরিয়া) ও মূত্রনালি দিয়ে পুঁজ বের হয়, টেস্টিকলে ব্যথা প্রভৃতি দেখা যায়। স্ত্রীলোকের ক্ষেত্রে অনেক সময় কোনো লক্ষণ থাকে না আবার কারো ক্ষেত্রে যোনিপথে পুঁজ বের হয় এবং তলপেটে ব্যথা হতে পারে। যদি সময়মত এই রোগের চিকিৎসা না করালে পুরুষ ও মহিলা উভয়ের ক্ষেত্রেই এই রোগ আশেপাশে ছড়িয়ে যেতে পারে এবং পুরুষের এপিডিডাইমিস ও মহিলার তলপেটে প্রদাহ সৃষ্টি করতে পারে। গনোরিয়া সারা শরীরে ছড়িয়ে পড়তে পারে, এমনকি এটি শরীরের অস্থিসন্ধিসমূহ ও হার্টের কপাটিকাকেও আক্রান্ত করতে পারে।

২৫ বছরের নিচে যৌনকার্যে সক্রিয় সকল নারীদের প্রতিবছর এই  রোগের পরীক্ষা করানো উচিত। সমকামী পুরুষদের ক্ষেত্রেও একই কথা প্রযোজ্য। 

যৌনমিলনের সময় কনডম ব্যবহার করে গনোরিয়া প্রতিরোধ করা যায়।

## রোগতত্ত্ব

প্রতিবছর প্রায় ৪৪৮ মিলিয়ন লোক যৌনবাহিত রোগে আক্রান্ত হয়, এর মধ্যে প্রায় ৭৮ থেকে ৮৮ মিলিয়ন গনোরিয়ার রোগী। 
যুক্তরাজ্যে ২০০৫ সালে ২০ থেকে ২৪ বছর বয়সী  প্রতি এক লক্ষ পুরুষদের  মধ্যে ১৯৬ জন এবং ১৬-১৯ বছর বয়সী প্রতি এক লক্ষ তরুণীর মধ্যে ১৩৩ জন গনোরিয়ায় আক্রান্ত বলে শনাক্ত হয়।

অল্পবয়স্কা তরুণীদের এই রোগে আক্রান্ত  হবার হার সবচেয়ে বেশি। ২০১০ সালের হিসাব অনুযায়ী ৯০০ জন গনোরিয়ার রোগী মৃত্যু বরণ করে যেখানে ১৯৯০ সালে এই সংখ্যা ছিলো ১১০০ জন।
এই রোগের সুপ্তিকাল হচ্ছে ২ -১৪ দিন তবে ৪ থেকে ৬ দিনের মধ্যেই লক্ষণসমূহ প্রকাশ পেতে শুরু করে। 
কোনো পুরুষ একবার গনোরিয়ায় আক্রান্ত হলে পরবর্তীতে তার প্রোস্টেট ক্যান্সারের ঝুঁকি অনেক বেড়ে যায়।

## কারণ

*Neisseria gonorrhoeae* নামক ব্যাক্টেরিয়ার মাধ্যমে গনোরিয়া রোগ হয়।

### বিস্তার
যৌনমিলনের মাধ্যমে এক ব্যক্তি থেকে আরেকজনের দেহে এই রোগের জীবাণু ছড়ায়। এটা যোনিপথ, মুখগহ্বর বা পায়ুপথ যে কোনো পথেই ছড়াতে পারে।  
গনোরিয়ায় আক্রান্ত মহিলার সাথে একবার যৌনকর্ম করলে পুরুষলোকের এই রোগে আক্রান্ত হবার সম্ভাবনা ২০%, তবে সমকামী পুরুষের ক্ষেত্রে এই ঝুঁকি আরও অনেক বেশি। আক্রান্ত পুরুষের সাথে একবার যৌনমিলনে একজন মহিলার এই রোগে আক্রান্ত হবার ঝুঁকি প্রায় ৬০-৮০%।

বাচ্চা জন্মদানের সময় গনোরিয়ায় আক্রান্ত মায়ের শরীর থেকে এই রোগের জীবাণু বাচ্চাকে আক্রান্ত করতে পারে।এটি যখন বাচ্চার চোখকে আক্রান্ত করে তখন তাকে অফথালমিয়া নিওন্যাটোরাম বা নিওন্যাটাল কনজাংটিভাইটিস বলে।

বাচ্চাদের ক্ষেত্রে জীবাণু দ্বারা দূষিত বস্তুর মাধ্যমেও ছড়াতে পারে। এই বস্তুগুলো হলো গোসলের পানি, কাপড়চোপড়, তোয়ালে প্রভৃতি। তবে এরকম ঘটনা খুবই বিরল।

## প্রতিরোধ

প্রতিরোধের একমাত্র উপায় হচ্ছে কেবল একজন সঙ্গিনীর সঙ্গে যৌন সম্পর্ক রাখা নিশ্চিতভাবে যার গনোরিয়া নেই। বহুগামিতা পরিত্যাগ ও সঠিক পদ্ধতিতে কনডম ব্যবহারের মাধ্যমে এই রোগ সম্পূর্ণরূপে প্রতিরোধ করা সম্ভব।

## চিকিৎসা

এই রোগের চিকিৎসায় বিভিন্ন ধরনের অ্যান্টিবায়োটিক ব্যবহৃত হয় যেমন সেফট্রায়াক্সন, এজিথ্রোমাইসিন, ডক্সিসাইক্লিন ইত্যাদি।  চিকিৎসার তিন মাস পর পুনঃপরীক্ষার সুপারিশ করা হয়।

## গবেষণা
গনোরিয়া রোগের একটি টিকা আবিষ্কার করা হয়েছে যেটি ইঁদুরের শরীরে কার্যকর। আরও গবেষণার মাধ্যমে যতক্ষণ না এটা প্রমাণ হচ্ছে যে এই টিকা মানব শরীরে নিরাপদ ও সমান কার্যকর ততক্ষণ পর্যন্ত এটি চিকিৎসা ক্ষেত্রে ব্যবহৃত হবে না।

## তথ্যসূত্র

## বহিঃসংযোগ

* 
* "Gonorrhea - CDC Fact Sheet"

বিষয়শ্রেণী:যৌনরোগ
বিষয়শ্রেণী:ব্যাক্টেরিওলজি
বিষয়শ্রেণী:ক্যান্সারের সংক্রামক কারণ
অলিম্পিকে উত্তর মেসিডোনিয়া

**[[উত্তর মেসিডোনিয়া]]** প্রথম অলিম্পিক গেমসে স্বাধীন জাতি হিসেবে অংশগ্রহণ করে ১৯৯৬ সালে এবং তারপর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে, শীতকালীন অলিম্পিকে প্রথম অংশগ্রহণ করেন ১৯৯৮ গেমসে। এর পূর্বে মেসিডোনিয়া ১৯৮৮ পর্যন্ত যুগোস্লাভিয়ার হয়ে অংশগ্রহণ করেছিল এবং ১৯৯২ সালে স্বাধীন অলিম্পিয়ান হিসেবে অংশগ্রহণ করেছিল। মেসিডোনিয়া জাতিসংঘে নামকরণ নিয়ে উদ্ভূত বিতর্কিত আবেদনের কারণে “মেসিডোনিয়া সাবেক যুগোস্লাভ প্রজাতন্ত্র” নামে অংশগ্রহণ করেছি।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## পদক বিজয়ী
১৯৯৬ সালের পর মেসিডোনিয়ার একজন মাত্র ক্রীড়াবিদ অলিম্পিক পদক অর্জন করেছে।

মেসিডোনিয়া সমাজতান্ত্রিক প্রজাতন্ত্রের আরও কিছু ক্রীড়াবিদ অলিম্পিক পদক অর্জন করেছে, যারা যুগোস্লাভিয়ার হয়ে অংশগ্রহণ করেছিল।
} ||  || ফুটবল || পুরুষ দল
|-
|  ||  ||  || বাস্কেটবল || পুরুষ দল
|-
|  ||  ||  || মুষ্টিযুদ্ধ || পুরুষদের লাইটওয়েট
|-
|  ||  ||  || কুস্তি || পুরুষদের ফ্রিস্টাইল লাইটওয়েট
|-
|  ||  ||  || কুস্তি || পুরুষদের ফ্রিস্টাইল ফ্লাইওয়েট
|-
|  ||  ||  || মুষ্টিযুদ্ধ || পুরুষদের ফ্লাইওয়েট
|-
|  || আজিজ সালিহু ||  || মুষ্টিযুদ্ধ || পুরুষদের সুপার হেভিওয়েট
|-
|  ||  ||  || ফুটবল || পুরুষ দল
|-
|  ||  ||  || কুস্তি || পুরুষদের ফ্রিস্টাইল ওয়েল্টারওয়েট
|-
|  ||  ||  || বাস্কেটবল || মহিলা দল
|-
|  ||  ||  || কুস্তি || পুরুষদের ৫২ কেজি ফ্রিস্টাইল
|}

## আরও দেখুন
* প্যারালিম্পিকে মেসিডোনিয়া
* অলিম্পিকে যুগোস্লাভিয়া

## তথ্যসূত্র

## বহিঃসংযোগ
* 
* 
* 
*
পান বাজার

**পান বাজার** পল্টন বাজার, আমবারী এবং ফ্যান্সি বাজার দ্বারা বেষ্টিত উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল।&nbsp; এটি ব্রহ্মপুত্র নদের দক্ষিণ তীরে শহরের কেন্দ্রস্থিত গুরুত্বপূর্ণ অংশ।

## অবস্থান
জেলা আদালত (কামরূপ) এই অঞ্চলের প্রধান বৈশিষ্ট্য।&nbsp;এই অঞ্চলে অনেক গ্রন্থাগার, প্রধান সরকারি দপ্তর এবং একটি শপিং জেলা রয়েছে।**&nbsp;**রেস্তোরাঁ এবং পুস্তকের দোকান &nbsp;অঞ্চলে একটি অনন্য পরিবেশ প্রদান।&nbsp;এছাড়াও ওষুধ এবং ফার্মাসিউটিক্যাল পণ্য এবং মুদ্রণ ও প্রকাশনার জন্য কেন্দ্রস্থল হিসেবে একটি প্রধান পাইকারি বাজার রয়েছে। দিঘলীপুখরি&nbsp;নিকটবর্তী, আসাম ও উত্তর-পূর্ব অঞ্চলের অন্যান্য অংশের ঐতিহ্যগত চারু ও কারুশিল্পের অনেক দোকান রয়েছে।&nbsp;কাছাড়ি ঘাটে, জেলা আদালত পাশে একটা গুরুত্বপূর্ণ স্থানীয় নদী বন্দর রয়েছে।

## আগ্রহের ক্ষেত্র
পান বাজার সাংস্কৃতিক ও শিক্ষামূলক আগ্রহের ক্ষেত্রে গুয়াহাটির একটি হটস্পট হিসেবে পরিচিত হয়। এই অঞ্চলে&nbsp;কামরূপ অনুসন্ধান সমিতি, আসাম রাজ্য জাদুঘর এবং জেলা গ্রন্থাগারের মত অনেক ঐতিহাসিক ভবন রয়েছে ।&nbsp;নেহেরু পার্ক এবং shukreswar মন্দির এই অঞ্চলের গুরুত্বপূর্ণ পর্যটক আকর্ষণিক কেন্দ্র।

### শিক্ষা প্রতিষ্ঠান
কটন কলেজ, হেণ্ডিক গার্লস কলেজে, কটন কলেজিয়েট হাইস্কুল ও ডন বস্কো হাই স্কুল এই অঞ্চলের বিশিষ্ট শিক্ষা প্রতিষ্ঠান হয় &nbsp;যার গুরুত্ব রাজ্যিক স্তর অপরিসীম।

### রেস্তোরাঁ
ডমিনো'স পিজা, ফুড ভিলা,অশোকা,&nbsp; রেবতী'স, সানফ্লাউয়ার, কল্যাণী, গৌহাটি ডেইরি, উস পিজা এবং পিক্কাদিলি ইত্যাদি এই অঞ্চলের কয়েকটি সুপরিচিত রেস্তোরাঁ।

## আরো দেখুন
* বেলতলা&nbsp;
* চাঁদমারি&nbsp;
* গণেশগুড়ি&nbsp;
* মালিগাঁও&nbsp;
* নারেঙ্গি

## তথ্যসূত্র

বিষয়শ্রেণী:ভারতের অঞ্চল
বিষয়শ্রেণী:গুয়াহাটির পাড়া
বিষয়শ্রেণী:ভারতের হাটবাজার
সুমনা চক্রবর্তী

**সুমনা চক্রবর্তী** (২৪ জুন ১৯৮৮) হলেন একজন ভারতীয় চলচ্চিত্র এবং টেলিভিশন অভিনেত্রী। ২০০৯ সালে *ডা ড্যাটিং ট্রুথ* নামের একটি ইংরজী মিউজিকাল অপেরা নাটক দিয়ে তার পদচারণা হয়। ২০১১ সালে একটি সোপ অপেরাতে একটি কিরদার করেন যার নাম *বড়ে আচ্ছে লাগতে হ্যাঁয]*। অতঃপর ২০১২ সালে *বার্ফি!* ছবিতে কামেও চরিত্র করেন। এরপর তাকে কপিল শর্মার সাথে একটি রিয়ালিটি শো *[[কমেডি নাইটস উইথ কপিল]]*-এ দেখা যায়। *[[কমেডি নাইটস উইথ কপিল]]* শোটি বন্ধ হয়ে যাওয়ার পর তাকে অনেক শো যেমন *[[Crime Patrol (TV series)|ক্রাইম পেট্রোল]]*, *সাবধান ইন্ডিয়া*, দ্য কপিল শর্মা শো ছাড়াও অন্যান্য অনেক অপেরা সোপেও দেখা যায়। এছাড়াও ২০১৪ সালে সালমান খানের *কিক* ছবিতেও একটি বিশেষ চরিত্র করেন।

## চলচ্চিত্র তালিকা

## টেলিভিশন

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:লখনউয়ের ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:লখনউয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯৭-এ জন্ম
বিষয়শ্রেণী:বাঙালি হিন্দু
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
হিজড়া

**হিজড়া** বলতে যা যা বোঝানো যেতে পারে:
* জন্মগতভাবে লৈঙ্গিক ত্রুটি রয়েছে যাদের, যার কারণে তাদেরকে প্রথমেই নারী বা পুরুষ বলে চিহ্নিত করা যায় না, স্বাস্থ্য বিজ্ঞানের সহায়তায় সর্বাধিক নিকটবর্তী লিঙ্গবৈশিষ্ট দ্বারা নির্দিষ্ট করা হয়। 
* হিজড়া বা তৃতীয় লিঙ্গ -দক্ষিণ এশিয়ার -নারী ও পুরুষ ব্যতিরেকে সকল লিঙ্গের পৃথক একক শ্রেণিবিভাগ।

## আরও দেখুন
* আন্তঃলিঙ্গ - জন্মগতভাবে দৈহিক বা জিনগত পুরুষ ও নারীর মধ্যবর্তী কোন অবস্থানের ব্যক্তিবর্গ।
* খোজা - শুক্রাশয় অপসারণকৃত নপুংসক পুরুষ।
স্বয়ম্বর

**স্বয়ংবর** বা **স্বয়ম্বর** () প্রাচীন ভারতীয় সমাজের একপ্রকার প্রথা। এই প্রথা মুলত উচ্চবংশীয় রাজার কন্যাকে বিবাহকে ঘিরেই পালিত হত। যখন কোনো রাজকুমারী বিবাহের উপযুক্ত বলে পিতা মাতারা মনে করতেন তখন রাজা স্বয়ংবর সভার আয়োজন করতেন। এই খবর দুর দুরান্তে রাজার নিজস্ব দূত অন্য রাজ্যের রাজার কাছে পৌছে দিয়েন। স্বয়ংবর সভায় বিভিন্ন  রাজ্যের রাজারা আসতেন। আসতেন রাজপুত্ররা। তখন রাজকুমারী নিজেই ("স্বয়ং") তার স্বামীকে ("বর") নির্বাচিত করতেন। তবে কখনো কখনো রাজা তার কন্যার সামর্থ্যবান স্বামী লাভের জন্য বিভিন্ন প্রতিযোগিতার আয়োজন করতেন। এই সমস্ত খেলা বা প্রতিযোগিতায় যে রাজকুমার বা রাজা বিজয়ী হত, সেই রাজকন্যাকে বিবাহের জন্য নির্বাচিত হত। রামায়ণ অনুসারে রাজা জনক তার কন্যা জানকী বা সীতার জন্য যে স্বয়ংবর সভার আয়োজন করেছিলেন সেখানে শর্ত ছিল একটি ধনুক যা দেবাদিদেব শিবের, সেই ধনুককে তুলে সেখানে গুণ পরানো। এছাড়াও মহাভারতে দ্রৌপদীর বিবাহের সময়, কুন্তীর বিবাহের সময় স্বয়ংবর অনুষ্ঠিত হয়।

## পাদটীকা

বিষয়শ্রেণী:ভারতীয় সংস্কৃতি
বিষয়শ্রেণী:প্রাচীন ভারত
বিষয়শ্রেণী:ভারতে বিবাহ
টম আরায়া

**টম আরায়া** একজন সংগীত শিল্পী যিনি ১৯৮১ সাল থেকে আমেরিকান থ্রাশ মেটাল ব্যান্ড স্লেয়ার এ ভোকালিস্ট ও বেজিস্ট হিসেবে আছেন। স্লেয়ারের প্রতিষ্ঠাতা সদস্য ও গিটারিস্ট কেরি কিং এর অনুরোধে তিনি সেখানে ভোকালিস্ট হিসেবে যোগদান করেন।
স্লেয়ারে যোগ দেবার পূর্বে আরায়া ছিলেন একজন রেসপিরেটরি থেরাপিস্ট। সেখান থেকে তিনি তার জমানো অর্থ স্লেয়ারের প্রথম অ্যালবাম *শো নো মার্সি* তে বিনিয়োগ করেন। টম আরায়ার বেশিরভাগ গানের বিষয় থাকে সিরিয়াল কিলার’দের নিয়ে।

টম আরায়া তার স্ত্রী ও দুটি সন্তানসহ আমেরিকার টেক্সাসে বসবাস করেন। তিনি অবসরে হরর সিনেমা দেখতে পছন্দ করেন।

## ডিস্কোগ্রাফি
**স্লেয়ার**
* *শো নো মার্সি* (১৯৮৩)
* *হেল এওয়েটস* (১৯৮৫)
* *রেইন ইন ব্লাড* (১৯৮৬)
* *সাউথ অব হ্যাভেন* (১৯৮৮)
* *সিজনস ইন দি অ্যাবিস* (১৯৯০)
* *ডিভাইন ইন্টারভেনশন* (১৯৯৪)
* *আনডিসপিউটেড এটিটিউড* (১৯৯৬)
* *ডায়্যাবলাস ইন মিউজিকা* (১৯৯৮)
* *গড হেটস আস অল* (২০০১)
* *ক্রাইস্ট ইল্যুশন* (২০০৬)
* *ওয়ার্ল্ড পেইন্টেড ব্লাড* (২০০৯)
* *রিপেন্টলেস* (২০১৫)

## বহিঃসংযোগ
* Official website

বিষয়শ্রেণী:হেভি মেটাল সঙ্গীত দল
বিষয়শ্রেণী:মার্কিন সঙ্গীত দল
বিষয়শ্রেণী:হিস্পানিক ও লাতিন আমেরিকান সঙ্গীতজ্ঞ
বিষয়শ্রেণী:মার্কিন গায়ক
বিষয়শ্রেণী:মার্কিন পুরুষ বেস গিটারবাদক
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:মার্কিন হেভি মেটাল গায়ক
বিষয়শ্রেণী:মার্কিন রোমান ক্যাথলিক
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর মার্কিন গায়ক
বিষয়শ্রেণী:২১শ শতাব্দীর রোমান ক্যাথলিক
প্রতাপ সিং কাইরন

**প্রতাপ সিং কাইরন** (১ অক্টোবর ১৯০১ - ৬ ফেব্রুয়ারি ১৯৬৫) ছিলেন পাঞ্জাব প্রদেশের মুখ্যমন্ত্রী (পরবর্তীতে সংযুক্ত পাঞ্জাব, হরিয়ানা ও হিমাচল প্রদেশ) এবং স্বাধীনতোত্তর পাঞ্জাব প্রদেশের ব্যাপকভাবে স্বীকৃত স্থপতি। তিনি ছিলেন ভারতের স্বাধীনতা আন্দোলনের একজন নেতা। তিনি ব্রিটিশ শাসনের বিরুদ্ধে প্রতিবাদ সংগঠিত করার জন্য ব্রিটিশ সাম্রাজ্যের দ্বারা দু'বার কারা নির্যাতনের শিকার হন; এর মধ্যে একবার পাঁচ বছর ধরে জেলে থাকতে হয়েছে। তার রাজনৈতিক প্রভাব এবং মতবাদ এখনও পাঞ্জাবের রাজনীতিতে বিশেষ প্রভাব বিস্তার করে আছে বলে ধারণা করা হয়।

## জন্ম ও প্রাথমিক জীবন
প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তার নামের শেষাংশ নেয়া হয়েছে তার জন্মস্থান থেকে। তার পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন।

## তথ্যসূত্র

## বহিঃসংযোগ
* প্রতাপ সিং কাইরন - 'শিখ হিস্ট্রি'তে সংরক্ষিত জীবন-বৃত্তান্ত।

বিষয়শ্রেণী:১৯০১-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:বিপ্লবী
বিষয়শ্রেণী:পাঞ্জাবি ব্যক্তি
বিষয়শ্রেণী:গুপ্তহত্যার শিকার ভারতীয় রাজনীতিবিদ
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:পাঞ্জাবের ইতিহাস
বিষয়শ্রেণী:ভারতীয় শিখ
বিষয়শ্রেণী:ভারতীয় খুনের শিকার
বিষয়শ্রেণী:পাঞ্জাব (ভারত) বিধানসভার সদস্য ১৯৫৭-১৯৬২
বিষয়শ্রেণী:পাঞ্জাব (ভারত) বিধানসভার সদস্য ১৯৬২-১৯৬৭
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:১৯৬৫-এ ভারতে খুন
বিষয়শ্রেণী:পাঞ্জাব, ভারতে খুন হওয়া ব্যক্তি
বিষয়শ্রেণী:১৯৬৫-এ গুপ্তহত্যার শিকার রাজনীতিবিদ
খান বাহাদুর আবদুল করিম

খান বাহাদুর **আবদুল করিম** (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ।

## জন্ম
আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন।

## শিক্ষাজীবন
পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।

## কর্মজীবন
আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন।

তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন।

আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন।

## মৃত্যু
আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন।

## তথ্যসূত্র

বিষয়শ্রেণী:১৮৭৩-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:ঢাকা মোহসিনীয়া মাদ্রাসার প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিশোরগঞ্জ জেলার আইনজীবী
খোজা

**খোজা** হল জননাঙ্গ অপসারণকৃত নপুংসক পুরুষ। এদের শুধু শুক্রাশয় অথবা শুক্রাশয় এবং শিশ্ন উভয় অংশই কর্তন করে অপসারণ করা হয়। castrated,  ল্যাটিন ভাষায়, **', **' (Greek:  *spadon*), এবং ** খোজা শব্দের প্রতিশব্দ হিসাবে ব্যবহৃত হয়।

হাজার বছরেরও অধিক সময়কাল ধরে, খোজারা বিভিন্ন সংস্কৃতিতে বিভিন্ন দায়িত্ব পালন করেছে, যেমন গৃহকর্মী, খোজাগায়ক, ধর্মীয় বিশেষজ্ঞ, সরকারি দাপ্তরিক, সেনাপ্রধান এবং নারীদের অভিভাবক বা হেরেমের দাস। খোজাদের দ্বারা হেরেম পরিচালিত হলে, রাজারা এ ব্যাপারে নিশ্চিন্ত থাকতে পারতেন যে, একমাত্র তিনিই তার হেরেমের স্ত্রীদের সন্তানদের পিতা, কেননা প্রকৃত খোজারা আজীবনের জন্য প্রজননে অক্ষম হত।

সাধারনত খুব অল্প বয়সে কোন শিশুর সম্মতি ব্যাতিরেকেই খোজাকরন করা হত। খ্রিষ্টপূর্ব ২১ শতকে সুমেরিয় শহর লাগাছে স্বেচ্ছায় খোজাকরন করার প্রমাণ পাওয়া যায়।

## তথ্যসূত্র

* English translation of Rudople Guilland's essay on Byzantine eunuchs "Les Eunuques dans l'Empire Byzantin: Étude de titulature et de prosopographie Byzantines", in 'Études Bজস্কক্সকাকাক্কyzantines', Vol. I (1943), pp. 197-238. with many examples

## বহিঃসংযোগ
* The Perfect Servant: Eunuchs and the Social Construction of Gender in Byzantium
* Eunuchs in Pharaonic Egypt
* Hidden Power: The Palace Eunuchs of Imperial China 
* "Born Eunuchs" Home Page and Library

বিষয়শ্রেণী:খোজা
মীর্জা মুহাম্মদ ইউসুফ আলি

**মীর্জা মোহাম্মদ ইউসুফ আলি** (১৮৫৮-১৯২০) ছিলেন ব্রিটিশ ভারতের একজন বাঙালি সাহিত্যিক ও সমাজসংস্কারক।

## প্রারম্ভিক জীবন
মীর্জা মুহাম্মদ ইউসুফ আলি ১৮৫৮ সালে রাজশাহীর দুর্গাপুর উপজেলার আলিয়াবাদ গ্রামে জন্মগ্রহণ করেন। তিনি শ্রীধর মধ্যবঙ্গ বিদ্যালয় এবং এরপর রাজশাহী নর্মাল স্কুলে পড়াশোনা করেছেন। স্কুলের ত্রৈমাসিক পরীক্ষায় তিনি কৃতিত্বের সাথে উত্তীর্ণ হয়েছিলেন। তবে এরপর নিয়মিত ছাত্র হিসেবে পড়তে সক্ষম না হওয়ায় তিনি প্রাইভেট পরীক্ষা দিয়ে ১৮৮৭ সালে এন্ট্রান্স পাস করেন। ১৮৯১ সালে তিনি এফ.এ. পরীক্ষায় অকৃতকার্য‌ হওয়ার পর আর প্রাতিষ্ঠানিকভাবে পড়াশোনা করতে পারেননি। বাংলা ও ইংরেজির পাশাপাশি নিজ চেষ্টায় তিনি আরবি, ফারসি ও উর্দু ভাষা রপ্ত করেছিলেন।

## কর্মজীবন
কর্মজীবনের শুরুতে তিনি কুচবিহারের একটি বাংলা বিদ্যালয়ে শিক্ষকতা করেছেন। এরপর তিনি রাজশাহীর লোকনাথ স্কুল ও রংপুরের সরকারি নর্মাল স্কুলে শিক্ষকতা (১৮৮১-৯৩) করেছেন। এছাড়া তিনি স্কুল পরিদর্শক এবং সাব রেজিস্ট্রার হিসেবেও চাকরি (১৮৯৩-১৯১৭) করেছেন। ১৯১৭ সালে তিনি অবসর নেন।

## সমাজ সংস্কার
অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।

## সাহিত্য
১৮৯১ সালে তার প্রথম গ্রন্থ *দুগ্ধসরোবর* প্রকাশিত হয়। ১৮৯৫ সালে তিনি ইমাম গাজ্জালির *[[কিমিয়ায়ে সাআদাত]]* গ্রন্থ *সৌভাগ্যস্পর্শমণি* নামে বঙ্গানুবাদ করেছেন।

## মৃত্যু
মীর্জা মুহাম্মদ ইউসুফ আলি ১৯২০ সালের ৩০ মে মৃত্যুবরণ করেন।

## তথ্যসূত্র

বিষয়শ্রেণী:১৮৫৮-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:রাজশাহী জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:১৯শ শতাব্দীর বাঙালি
বিষয়শ্রেণী:বাঙালি মুসলিম
বিষয়শ্রেণী:২০শ শতাব্দীর বাঙালি
সতনাম সিং ভমারা

**সাত্নাম সিং ভামারা** (জন্মঃ ১০ ডিসেম্বর ১৯৯৫) হলেন একজন ভারতীয় পেশাদার বাস্কেটবল খেলোয়াড় যিনি এন বি এ ডেভেলপমেন্ট লীগে 'টেক্সাস লিজেন্ড'-এর হয়ে খেলেন। তিনি প্রথম ভারতীয় হিসাবে এনবিএ-তে সুযোগ পেয়েছেন, ডালাস মাভারিক্স তাকে ২০১৫ সালে 'ড্রাফ্ট' লিস্টে ৫২তম হিসাবে পছন্দ করেছে। ৭ ফুট ২ ইঞ্চি (২.১৮ মিটার) উচ্চতা এবং ২৯০ পাউণ্ড (১৩২ কেজি) ওজনের সিং কেন্দ্রভাগে খেলে থাকেন। তিনি ফ্লোরিডার ব্রেডেন্টনে অবস্থিত প্রাইভেট ক্রীড়া শিক্ষা প্রতিষ্ঠান আইএমজি একাডেমীর হয়ে হাইস্কুল বাস্কেটবল খেলেন। তিনি ১৪ বছরের তরুণ হিসাবে হিসাবে আইএমজি ও এন বি এ দলে যুক্ত হওয়ায় সংবাদমাধ্যমের মনোযোগ আকৃষ্ট করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাস্কেটবল খেলোয়াড়
বিষয়শ্রেণী:মার্কিন শিখ
বিষয়শ্রেণী:১৯৯৫-এ জন্ম
বিষয়শ্রেণী:সেন্টার্স (বাস্কেটবল)
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় পুরুষ পেশাদার কুস্তিগির
বিষয়শ্রেণী:পাঞ্জাব, ভারতের বাস্কেটবল খেলোয়াড়
আশরাফ আলি খান (কবি)

**আশরাফ আলি খান** (১৯০১-১৯৩৯) ছিলেন ব্রিটিশ ভারতের একজন বাঙালি কবি ও সাংবাদিক।

## প্রারম্ভিক জীবন
আশরাফ আলি খান ১৯০১ সালে ফরিদপুর জেলার আলফাডাঙ্গা উপজেলার পানাইল গ্রামে জন্মগ্রহণ করেন। তার গ্রামের উচ্চ বিদ্যালয় থেকে তিনি এন্ট্রান্স পাস করেন। এরপর কলকাতার প্রেসিডেন্সি কলেজ থেকে আইএ পাস করেন।

## কর্মজীবন
প্রেসিডেন্সি কলেজে শিক্ষা গ্রহণের পর তিনি কলকাতার আয়কর দপ্তরে চাকরি শুরু করেন। ১৯২৭ সালে সাপ্তাহিক বেদুঈন পত্রিকা প্রকাশের মাধ্যমে তিনি সাংবাদিকতা শুরু করেন। ১৯২৮ সালে তিনি সরকারি চাকরি থেকে ইস্তফা দেন এবং দৈনিক সোলতান পত্রিকার সম্পাদক হন। এছাড়াও তিনি রক্তকেতু পত্রিকা সম্পাদনা করতেন।

১৯২৯ সালে তিনি ঢাকায় বিভিন্ন সামাজিক কাজে নিয়োজিত হন। তিনি বঙ্গীয় প্রাদেশিক দর্জি সংঘ গড়ে তুলে দর্জি শ্রেণীর পক্ষে আন্দোলন করেছেন। এরপর তিনি কলকাতা ফিরে যান এবং নতুনভাবে বেদুঈন ও সাপ্তাহিক নও জওয়ান (১৯৩৮) প্রকাশ করেন।

## সাহিত্য
আশরাফ আলি খান বাংলা সাহিত্যের অন্যতম প্রগতিশীল কবি। তার রচিত গ্রন্থের মধ্যে রয়েছে *ভোরের কুহু* (১৯২৯), ইকবালের কাব্যগ্রন্থ *শেকোয়া* এর অনুবাদ (১৯৩৩), কঙ্কাল (১৯৩৫), *গজল গান*, *হাতের মোয়া* ইত্যাদি।

## মৃত্যু
আশরাফ আলি খান ১৯৩৯ সালের ১৯ নভেম্বর কলকাতায় আত্মহত্যা করেন।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:আলফাডাঙ্গা উপজেলার ব্যক্তি
বিষয়শ্রেণী:বাঙালি কবি
ফখরুল আজম

এয়ার ভাইস মার্শাল **ফখরুল আজম** বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০২ সালের এপ্রিল মাসের ৮ তারিখ থেকে ২০০৭ সালের ৭ এপ্রিল পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন । পাকিস্তান বিমান বাহিনীতে কমিশনপ্রাপ্তদের মধ্যে তিনি বাংলাদেশ বিমান বাহিনীর সর্বশেষ প্রধান ।

## শিক্ষা জীবন
ফখরুল আজম পাকিস্তান বিমান বাহিনীর খ্যাতনামা শিক্ষা প্রতিষ্ঠান সারগোদা কলেজ এ পড়াশোনা করেন । পরবর্তীতে তিনি পাকিস্তান বিমান বাহিনী একাডেমীতে যোগদান করেন, সেখান থেকে তিনি ১৯৭১  সালের ১৩ মার্চ ৫১তম জিডি(পি) কোর্সে পাইলট অফিসার হিসেবে কমিশন পান ।

## বিমান বাহিনীতে চাকরী জীবন
ফখরুল আজমের পাকিস্তান বিমান বাহিনীতে চাকরি কিছু দিন পূর্ণ হতে না হতেই বাংলাদেশের মুক্তিযুদ্ধ শুরু হয়ে যায়। তিনি অন্যান্য বাঙ্গালী অফিসারদের সঙ্গে অন্তরীন হন। ১৯৭২ সালে বাংলাদেশে ফিরে আসেন এবং  নবগঠিত বাংলাদেশ বিমান বাহিনীতে নিয়োগ পান। একই বছর ফ্লাইং অফিসার হিসেবে পদোন্নতি পান। আশির দশকের শেষের দিকে এবং নব্বইএর দশকের শুরুর দিকে তিনি গ্রুপ ক্যাপ্টেন হিসেবে বাংলাদেশ বিমান বাহিনীর বিভিন্ন ঘাঁটির অধিনায়ক হিসেবে দায়িত্ব পালন করেন। ধাপে ধাপে ১৯৯৫ সালে এয়ার কমোডোর পদে পদোন্নতি পান। তিনি উইং কমান্ডার থাকাকালীন '৮০ এর দশকে ঢাকায় অবস্থিত ডিফেন্স সার্ভিসেস কমান্ড এন্ড স্টাফ কলেজ (ডিএসসিএসসি) তে  স্টাফ কোর্স সম্পন্ন করেন ।

## বিমান বাহিনী প্রধান
২০০২ সালের এপ্রিল মাসে বাংলাদেশের তৎকালীন প্রধানমন্ত্রী খালেদা জিয়া বিমান বাহিনী প্রধান এয়ার ভাইস মার্শাল রফিকুল ইসলামের স্থলাভিষিক্ত হিসেবে তৎকালীন সহকারী বিমান বাহিনী প্রধান এয়ার কমোডোর ফখরুল আজমকে বিমান বাহিনী প্রধান নিযুক্ত করেন । আজম ২০০৭ সালের ৭ এপ্রিল পর্যন্ত এ দায়িত্ব পালন করেন। তার স্থলাভিষিক্ত হন এয়ার ভাইস মার্শাল শাহ মোঃ জিয়াউর রহমান।

## তথ্যসূত্র

বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
আশরাফ আলি খান (দ্ব্যর্থ‌তা নিরসন)

**আশরাফ আলি খান** নামে ব্যক্তিগণ হলেন:

* আশরাফ আলি খান (নবাব), বাংলা-বিহার-উড়িষ্যার নবাব।
* আশরাফ আলি খান (কবি), ২০ শতকের বাঙালি কবি।
* আশরাফ আলী খান (বীর প্রতীক), বাংলাদেশের স্বাধীনতা যুদ্ধের মুক্তিযোদ্ধা।

## আরও দেখুন

* আশরাফ আলী খান চৌধুরী, নাটোর জেলার রাজনীতিবিদ, আইনজীবী এবং রাজনীতিবিদ ছিলেন।
* মোহাম্মদ আশরাফ আলী খান, বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* মুহম্মদ আশরাফ আলী, বাংলাদেশের রাজনীতিবিদ যিনি তৎকালীন সিলেট-৬ (বর্তমান সিলেট-২) আসনের সংসদ সদস্য ছিলেন।
* আশরাফ আলী –পাকিস্তানি ক্রিকেটার।
গো!জিলা

**গো!জিলা** মূলত একধরনের ডাউনলোড ম্যানেজার যেটা এরোন অস্টলার ১৯৯৫ সালে ডেভলোপ করেন পরে মাইক্রোসফট উইন্ডোজ এ ব্যবহারের জন্য রাডিএট ১৯৯৯ সালে তা কিনে নেয়। এটি একটি শেয়ারওয়্যার এবং এর পূর্ববর্তী এডওয়্যারটি এর ব্যবহারকারীদের মধ্যে বিতর্ক সৃষ্টি করে যা ছিল নিরাপত্তা বিষয়ক।২০০৮ সালে হেডলাইট সফটওয়্যার এর নিকট এর মালিকানা হস্তান্তরের পর এর এডওয়্যার ভারশন আর নিয়মিত করা হয়নি, বর্তমানে এই সফটওয়্যারটি এর ব্যবহারকারীদের সিমিত সময়ের ফ্রি ট্রায়াল এর মাধ্যমে ব্যবহার করতে দেওয়া হয়।গো!জিলা হলো অন্যতম একটি ডাউনলোড ম্যনেজার যাদেরকে ডাউনলোড এক্সালেটর বলা হয়ে থাকে। এই ডাউনলোড প্রোগ্রামটি ডায়াল আপ কানেকশনের ক্ষেত্রে বেশি উপযোগি এর কারণ হলো ডায়াল আপ কানেকশন কিছুটা ধীর গতির এবং প্রায় সংযোগ বিচ্ছিন্ন হয়ে যায়।ডাউনলোড এক্সালেটর এর ব্যবহারকারীদের কোনো ফাইল ডাউনলোডের সময় কিছুটা বিরতি দিয়ে আবার পুনরায় তা চালু করার সুবিধা দিয়ে থাকে। এর পাশাপাশি এই সফটওয়্যারটি একটি নির্দিষ্ট সময়ে ফাইল ডাউনলোড করার সুবিধা দিয়ে থাকে যখন এর ব্যবহারকারী কম্পিউটার এর সামনে থাকেন না। এবং এর গ্রাহকদেরকে সমান ভাবে সেবা প্রদান করার সুবিধা এতে অন্তর্ভুক্ত করা আছে। ২০০০ সালের জুলাই মাসে এই সফটওয়্যারটি পিসি ম্যাগাজিন জেডিটসের সপ্তম বার্ষিক শেয়ারওয়্যার পুরস্কার জিতে নেয় কারণ সেই সময়ে এই প্রোগ্রামটি প্রায় ১০ লক্ষ লোক ব্যবহার করেছিল

২০০৮ সালের জানুয়ারি মাসে হেডলাইট সফটওয়্যার গো!জিলা কে কিনে নেয় এবং নতুন সোর্স কোডের সাহায্যে একটি বিজ্ঞাপন মুক্ত গো!জিলা ৫ ভারশন বাজারে নিয়ে আসে পরবর্তীতে তা কিছু বিতর্কের জন্ম দেয়। কিছু ব্যবহারকারী ছাড়া বেশিরভাগ ব্যবহারকারী একে ভালোভাবেই গ্রহণ করে। 

## আরো দেখুন
* Download accelerator
* List of download managers
* Comparison of download managers

## তথ্যসূত্র

## বহিঃসংযোগ
* 

বিষয়শ্রেণী:ডাউনলোড ম্যানেজার
সিমসিমি

**সিমসিমি** () কৃত্রিম বুদ্ধিমত্তা সম্পন্ন একটি কথোপকথন প্রোগ্রাম যা ইসমেকার কর্তৃক ২০০২ সালে তৈরি করা হয়। প্রোগ্রামটি থাইল্যান্ডে অশ্লীল কথাবার্তার ধারণকারী প্রতিক্রিয়া ও নেতৃস্থানীয় রাজনীতিবিদদের বিরুদ্ধে কিছু সমালোচনা এবং বিতর্কের সৃষ্টি করে। দিনে দিনে প্রোগ্রামটি তার কৃত্তিম বুদ্ধিমত্তার ভান্ডার বাড়িয়ে তুলছে যা এর ব্যবহারকারীদের কোন প্রশ্নের তাৎক্ষনিক উত্তর দিয়ে থাকে। সিমসিমিকে "শিম-শিমি" এভাবেই উচ্চারণ করা হয়ে থাকে যা কোরিয়ান শব্দ, *শিমশিম* (심심) শব্দ থেকে এসেছে যার অর্থ ‘বিরক্ত’। প্রোগ্রামটি অ্যান্ড্রয়েড, উইন্ডোজ ফোন এবং আইওএস মাধ্যমের জন্য তৈরি করা হয়।

## আরো দেখুন
*চ্যাটারবট

## তথ্যসূত্র

## বহিঃসংযোগ
*

বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:চ্যাটবট
বিষয়শ্রেণী:অশ্লীলতা বিতর্ক
বিষয়শ্রেণী:মোবাইল সফটওয়্যার
পল্টন বাজার

থাম্ব|পল্টন বাজারে ASTC কর্তৃক গাড়ি রাখার জন্য ব্যবহৃত বহুতল ভবন।
**পল্টন বাজার ** (English&nbsp;:&nbsp;Paltan Bazaar ) উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল । ইহা পানবাজার, রেহাবারী, দিগলিপুখুরি ও ফয়ান্সি বাজার দ্বারা বেষ্টিত। গুয়াহাটি শহরের কেন্দ্রস্থিত আসাম পরিবহন, হোটেল ও যোগাযোগের মূল কেন্দ্রস্থল।&nbsp;গুয়াহাটি রেল স্টেশন, এ.এস.টি.সি. বাসস্ট্যান্ড, অনেক হোটেল, রেস্তোরাঁ, অফিস এবং অনেক ব্যক্তিগত বাস আঞ্চলিক পরিষেবা প্রদানকারী স্থল&nbsp;এই অঞ্চলটিকে শহরের ব্যস্ততম ও ঘনবসতিপূর্ণ অঞ্চল করে তোলে।&nbsp;এছাড়া রয়েছে উত্তর-পূর্ব ভারতের বিভিন্ন অংশের ঐতিহ্যবাহী পোশাক বিক্রির অনেক ছোট দোকান।

## আরো দেখুন
* পান বাজার
* মালেগাঁও
* বেলতলা

## তথ্যসূত্র

বিষয়শ্রেণী:গুয়াহাটির পাড়া
বিষয়শ্রেণী:ভারতের হাটবাজার
কশ্যপ

**কশ্যপ** প্রাচীন আয়ুর্বেদ চর্চাকারী এক ঋষি যাকে বর্তমান মন্বন্তরের সপ্তর্ষির প্রথম হিসেবে উল্লেখ পাওয়া যায়। (অন্যরা হচ্ছে অত্রি, বশিষ্ঠ, বিশ্বামিত্র, জমদগ্নি, ভরদ্বাজ ও গৌতম। এঁদেরকে মহর্ষি বলা হয়ে থাকে)। কাশ্যপ সংহিতা বা জীবকীয় তন্ত্র নামক প্রাচীন আয়ুর্বেদগ্রন্থটি তার অর্জিত চিকিৎসা-জ্ঞানের সংকলন যেখানে আয়ুর্বেদীয় শিশুস্বাস্থ্য, প্রসূতিস্বাস্থ্য ও আবেশবিজ্ঞান নিয়ে পর্যবেক্ষণ, প্রয়োগ ও সিদ্ধান্তসমূহ অন্তর্ভুক্ত হয়েছে।

সংস্কৃত ভাষায় রচিত প্রাচীনতম প্রার্থনাগাথা ঋগ্বেদ-রচয়িতা এক ঋষি এ কশ্যপ যিনি ৬ সূক্তের একক ও ৪ সূক্তের সহ-রচয়িতা।

মহাভারতে কশ্যপকে একজন প্রজাপতি (প্রধান প্রতিপালক) ব'লে উল্লেখ করা হয়েছে।

## কশ্যপের ১৩ ধর্মপত্নী ও বংশধর
প্রজাপতি দক্ষ তার ১৩ কন্যা (অদিতি, দিতি, কদ্রু, দনু, অরিষ্ট, সুরসা, সুরভী, বিনতা, তমরা, ক্রোধভাষ, ইরা, বিশ্বা ও মুনি) **কশ্যপ** হস্তে সমর্পণ করেছিলেন। অদিতির থেকে দ্বাদশ আদিত্য জন্ম হয়েছিল, যার মাঝে ইন্দ্র একজন। দিতির থেকে অসুররা জন্মগ্রহণ করেছিল। এভাবে তার বংশের থেকে দৈব, দৈত্য, মানুষ, সাপ, পাখি ইত্যাদির সৃষ্টি হয়েছে। ভগবান বিষ্ণু কশ্যপের স্ত্রী অদিতির ছেলে বামন অবতার হয়ে এসেছিলেন।
## গোত্র

কশ্যপ গোত্র খুব বিখ্যাত। সকল জীব কশ্যপের বংশধর। আজ যখন কোনও মানুষ নিজের গোত্র সম্পর্কে অবগত নয় তখন পুরোহিত কাশ্যপ গোত্রের কথা বলেন।

## কাশ্মীর

কশ্যপ মুনির সুর ও অসুর আশ্রমটি মেরু পর্বতের (শ্রীনগর থেকে তিন মাইল) শীর্ষে অবস্থিত। কাশ্মীর নামটি তার নাম থেকেই এসেছে। তাঁর হাতে নবজীবন লাভ করেছিল বলে এই জায়গার নাম হয় "কাশ্মীর"। লোককাহিনি অনুসারে এই প্রাচীন উপত্যকায় সতীসার বা পার্বতীসাগর নামে বিশাল এক হ্রদ ছিল। সেই জলাশয়ে এক দৈত্যের আবির্ভাব ঘটে। এ থেকে পরিত্রাণের জন্য কাশ্যপ মুনি দীর্ঘ তপস্যা করে হিমালয়ের কোলে গড়ে ওঠা ওই মনোরম উপত্যকাকে রক্ষা করেন।

## তথ্যসূত্র

বিষয়শ্রেণী:ঋষি
বিষয়শ্রেণী:ব্রাহ্মণ গোত্র
বিষয়শ্রেণী:সপ্তর্ষি
ভেটাপাড়া

right|thumb|180x180px|<center>ভেটাপাড়া</center>
**ভেটাপাড়া** উত্তর-পূর্ব ভারতের আসাম রাজ্যের  কামরূপ মেট্রোপলিটন জেলার গুয়াহাটি মহানগরীর একটি দ্রুত বর্ধনশীল মিশ্র আবাসিক ও বাণিজ্যিক অঞ্চল।&nbsp;এটি মহানগরীর অন্য়ান্য় অঞ্চলগুলোকে ইন্দিরা গান্ধী অ্যাথলেটিক স্টেডিয়ামে (যা ২০০৬ সনে শহরে অনুষ্ঠিত দেশের জাতীয় খেলার প্রধান স্টেডিয়াম)&nbsp;সংযোগ করে।

## স্বাস্থ্যকেন্দ্র
এখানে কেন্দ্রীয় সরকারের অধীনস্থ একটি আয়ুর্বেদিক স্বাস্থ্য কেন্দ্র রয়েছে।

## পরিবহন ব্যবস্থা
এখানে সড়কের বেশ-উন্নত ব্যবস্থা রয়েছে। এটি রাইনো বাস (রাজ্য সরকার দ্বারা পরিচালিত বাস পরিষেবা),
ট্রেকার, রিক্সা
এবং
অন্যান্য পরিবহন ব্যবস্থা দিয়ে মহানগরীর অন্য অংশের সাথে সংযুক্ত হয়েছে।&nbsp;এটা জাতীয় মহাসড়ক ৩৭-এর সঙ্গে সংযুক্ত।

## ক্রীড়া
ভেটাপাড়ায় মাওলানা  তয়াবুল্লাহ হকি স্টেডিয়াম নামে একটি হকি &nbsp;স্টেডিয়াম রয়েছে যেখানে সকল স্তরের হকি খেলা আয়োজিত হয়।&nbsp;১০ থেকে ২০শে জানুয়ারি, ২০১৬ উত্তর-পূর্ব ভারতের আসাম ও মেঘালয়ের প্রধান দুটি শহর যথাক্রমে গৌহাটি ও শিলংয়ে বসে এসএ গেমসের ১২তম আসর। এ দুটি শহরের মধ্যে গৌহাটিতে ১৫টি এবং শিলংয়ে সাতটি ডিসিপ্লিনের খেলাগুলো অনুষ্ঠিত হয়। এর মধ্যে রয়েছে&nbsp;ভেটাপাড়ার মাওলানা তইয়ুবুল্লাহ হকি স্টেডিয়াম যেখানে হকি&nbsp;ডিসিপ্লিনটি &nbsp;অনুষ্ঠিত হয়।

## বিশিষ্ট ব্যক্তি
দীপক ভূঁইয়া: থিয়েটার এবং চলচ্চিত্র শিল্পী
ভেটাপাড়া বসবাস করেন। তিনি অস্তরাগের জন্য ২০০৭ সনে সম্মানজনক রাজ্যশ্রেষ্ঠ অভিনেতার কেতাব লাভ করেন।

## আরো দেখুন
* বেলতানগড়ি
* পল্টন বাজার
* পান বাজার

## তথ্যসূত্র

## বহিঃসংযোগ
* https://web.archive.org/web/20160304090144/http://www.sentinelassam.com/ghy_city/story.php?sec=1&subsec=0&id=38821&dtP=2011-12-18&ppr=1

বিষয়শ্রেণী:ভারতের অঞ্চল
বিষয়শ্রেণী:আসামের শহর ও নগর
বিষয়শ্রেণী:গুয়াহাটির পাড়া
দলের মেহেন্দী

**দালের মেহেন্দী** (জন্মঃ ১৮ আগস্ট ১৯৬৭) হলেন একজন ভারতীয় কণ্ঠশিল্পী, সুরকার, গীতিকার, লেখক, প্রযোজক, সম্পাদক এবং পরিবেশবিদ। তার মূল নাম **'দলের সিং**। তাকে *ভাংড়া* সংগীতকে বিশ্বব্যাপী পরিচিত দেওয়া এবং তার যুগের পূর্বের সময়কার অ-চলচ্চিত্রীয় সংগীতকে বলিউডের সংগীতের সমান্তরালে নিয়ে আসার কৃতিত্ব দেওয়া হয়। তিনি একজন ভারতীয় পপ ব্যক্তিত্ব যিনি অবিরাম নেচে নেচে গান গাওয়া, স্বাতন্ত্র্যসূচক কন্ঠস্বর, পাগড়ি এবং দীর্ঘ আলখাল্লার জন্য পরিচিত।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিহারের সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় শিখ
বিষয়শ্রেণী:ভারতীয় রেকর্ড প্রযোজক
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতের বন্দী ও আটক
বিষয়শ্রেণী:পাটনার সঙ্গীতজ্ঞ
বিষয়শ্রেণী:২১শ শতাব্দীর ভারতীয় অপরাধী
বিষয়শ্রেণী:২১শ শতাব্দীর ভারতীয় জনহিতৈষী